пикантни шеги за Любовник
Един студент се явил непотготвен на изпит. През цялото време само мънкал неясно под носа си. Изпитващият го смъмрил:
- Какво става, бе, колега? Май не сте прочели нито ред от учебния материал?
Оня замънкал:
- Четох, господин професоре, четох! Обаче, Вие задавате много трудни въпроси!
Научното светило се амбицирало:
- Добре, колега! Ето какво ще направим... Задайте ми Вие три въпроса. И ако не успея да отговоря на нито един от тях - ще Ви пиша отлична оценка!
Студентът започнал:
- Кое е законно, но не е логично? Кое е логично, но не е законно? И кое - нито е законно, нито е логично?
Професорът мислил, мислил сума ти време и накрая се предал:
- Е, добре, колега! Хванахте ме натясно! Признавам, че не мога да Ви отговоря на нито един въпрос! Дайте си книжката! Пиша Ви отличен! А сега, ще ми кажете ли отговорите?
Студентът се усмихнал:
- Вие сте на седемдесет години, но имате двайсет годишна съпруга. Това е законно. Но не е логично!
Тя си има млад, надарен любовник. Това е логично. Но не е законно! А това, че току-що поставихте на любовника и отлична оценка - нито е законно, нито е логично!